ભારત સામે પ્રશાસનિક સુધાર અને સુશાસન બે મોટા પડકાર છે. આજે ભ્રષ્ટાચારનો મુદ્દો ગરમ છે તે આની સાથે સંકળાયેલો છે. ભ્રષ્ટાચાર આજે એક મોટો મુદ્દો છે. કારણ કે દેશની મોટી આબાદી તેનો રોજેરોજ સામનો કરી રહી છે. સવાલ એ છે કે તેનાથી કઈ રીતે બચી શકાય.૧૯૭૪માં ભ્રષ્ટાચાર વિરુદ્ધ બહુ મોટું આંદોલન થયું હતું. આ આંદોલનને ઘણી હદે સફળતા મળી હતી પરંતુ અંતમાં કંઈ થયું ન્હોતું અને દેશ ફરીથી એ જ સ્થિતિમાં આવી ગયો. ભ્રષ્ટાચાર કોઈ બીમારી નથી. આ બીમારીનું લક્ષણ છે. તેથી વિચારવું પડશે કે આગળ શું થશે?